ai4bharat/Pralekha huggingface dataset:
माहिती आणि प्रसारण मंत्रालय
मिफ 2020 करिता प्रतिनिधीसाठी ऑनलाईन नोंदणी सुरु
मुंबई, 6 जानेवारी 2020
16व्या मिफ 2020 साठी प्रतिनिधींची नोंदणी सुरु झाली आहे. देशभरातल्या सिनेरसिकांना ज्याची प्रतिक्षा असते तो माहितीपट, लघुपट आणि ॲनिमेशन पटाचा मुंबई आंतरराष्ट्रीय चित्रपट महोत्सव अर्थात मिफ येत्या 28 जानेवारीपासून मुंबईत फिल्म्स डिव्हिजन कॉम्प्लेक्समध्ये सुरु होणार आहे. 3 फेब्रुवारीपर्यंत चालणाऱ्या या महोत्सवासाठी www.miff.in या संकेतस्थळामार्फत नोंदणी करता येणार आहे. जनरल श्रेणी प्रतिनिधींसाठी ऑनलाईन नोंदणी शुल्क 300 रुपये आहे. तर माध्यमे आणि चित्रपटविषयक विद्यार्थी तसेच मुद्रित आणि इलेक्ट्रॉनिक मिडिया प्रतिनिधींसाठी नोंदणी नि:शुल्क राहील. नॉन फिचर फिल्मसाठीचा दक्षिण आशियातला सर्वात जुना आणि मोठा असलेला हा चित्रपट महोत्सव, मिफ, जगभरातल्या चित्रपट निर्मात्यांसाठी आकर्षणाचे केंद्र राहीला आहे. 16 व्या मिफसाठी राष्ट्रीय विभागात आलेल्या 729 प्रवेशिका तर आंतरराष्ट्रीय स्पर्धेसाठी 24 देशातल्या 144 प्रवेशिका मिफच्या लोकप्रियतेची प्रचिती देतात.
मुंबईतल्या नेहरु सेंटर ऑडिटोरियममध्ये 28 जानेवारीला 16 व्या मिफचे उद्घाटन होईल. तर 3 फेब्रुवारीला याच ठिकाणी समारोपही होणार आहे. इतर सत्रे आणि चित्रपट फिल्म्स डिव्हिजनमध्ये दाखविण्यात येणार आहेत.
मिफ 2020 चा भाग म्हणून मुंबई विद्यापीठाच्या कालिना परिसरात, मालाडच्या देवीप्रसाद गोएंका मॅनेजमेंट कॉलेज आणि विलेपार्ले इथल्या उषा प्रविण गांधी कॉलेज परिसरात स्पेशली क्युरेटेड चित्रपट दाखविण्यात येणार आहेत. माहितीपट निर्मितीत विद्यार्थ्यांना रुची निर्माण व्हावी आणि त्यांना प्रोत्साहन मिळावे हा याचा उद्देश आहे.
ठळक वैशिष्ट्ये:
युरोपियन महासंघाकडून चित्रपटांचे विशेष पॅकेज, रशिया, फिनलंड आणि बल्गेरियाकडून ॲनिमेशन पॅकेज, डिटेनमेंट, नाईट ॲट द गार्डन यासारखे ऑस्करसाठी नामांकन प्राप्त लघुपट यासह इतरही अनेक आकर्षणे मिफ 2020 मध्ये राहणार आहेत.
ईशान्य भारतातले विशेष चित्रपट, आंतरराष्ट्रीय चित्रपट महोत्सवातले उत्तम चित्रपट, सत्यजित रे यांचा रबिंद्रनाथ टागोर हा चित्रपट, तसेच इनर आय, पिकू हे चित्रपटही यात पाहता येतील. आर्यलंड हा कंट्री इन फोकस असेल. आयडीपीएकडून ओपन फोरम, बी लेनिन यांच्याकडून संकलन कार्यशाळा, इंडियन इंन्स्टिट्युट ऑफ ड्रोन्सकडून ड्रोन छायाचित्रण कार्यशाळा ही या मिफची वैशिष्ट्ये आहेत.
B.Gokhale/N.Chitale/D.Rane
(Visitor Counter : 97
राष्ट्रपती कार्यालय
राष्ट्रपती, द्रौपदी मुर्मू यांनी माजी राष्ट्रपती आर. वेंकटरमण यांच्या जयंतीनिमित्त अर्पण केली पुष्पांजली
राष्ट्रपती, द्रौपदी मुर्मू यांनी आज  राष्ट्रपती भवन येथे भारताचे माजी राष्ट्रपती आर. वेंकटरमण यांच्या जयंतीनिमित्त पुष्पांजली अर्पण केली.
राष्ट्रपती कार्यालय
भारताच्या भावी पिढीच्या कल्याणासाठी गरोदरपणातील मधुमेह रोखणे महत्त्वाचे : डॉ. जितेंद्र सिंह
भारताच्या भावी पिढीच्या कल्याणासाठी गरोदरपणातील मधुमेह रोखणे महत्त्वाचे असल्याचे केंद्रीय मंत्री आणि देशातले प्रसिद्ध मधुमेहतज्ज्ञ डॉ. जितेंद्र सिंह यांनी म्हटले आहे.
गरोदरपणातील मधुमेह या भारतातल्या अभ्यास गटाच्या वार्षिक परिषदेला संबोधित करताना ते म्हणाले की टाइप-2 मधुमेह मेलिटसने भारतात महामारीचे रूप धारण केले गेले असून भारत जगातले मधुमेहाचे आगर ठरू लागला आहे. अशा चिंताजनक परिस्थितीत, जोपर्यंत आपण गर्भवती महिलांमध्ये मधुमेह प्रभावीपणे रोखू शकत नाही, तोपर्यंत टाईप-2 डायबेटिस मेलिटसची एका पिढीकडून दुसऱ्या पिढीकडे जाणारी साखळी खंडित करणे शक्य होणार नाही आणि त्यामुळे भावी पिढ्यांवरील त्याचा दुष्परिणाम थोपवता येणार नाही.
डॉ जितेंद्र सिंह यांनी सांगितले की, हे सर्वज्ञात सत्य आहे की ज्या महिलेला गर्भधारणा मधुमेह मेलिटस  होतो तिच्या संततीला टाइप-2 मधुमेह होण्याची शक्यता जास्त असते आणि तेही तुलनेने कमी वयात होण्याची शक्यता असते.
डॉ. जितेंद्र सिंह म्हणाले की, आजचे नवजात उद्याचे तरुण आहेत आणि ते 2047 मध्ये भारताचा चेहरा आणि प्रतिमा ठरवतील.म्हणूनच आपण गरोदरपणातील मधुमेहाच्या प्राथमिक प्रतिबंधासाठी डॉ. व्ही. सेशिया यांनी पुकारलेल्या लढ्याला पाठींबा द्यायला हवा.
अर्थ मंत्रालय
अर्थव्यवस्थेतील खर्चाला चालना देण्यासाठी केंद्रीय सार्वजनिक क्षेत्रातील 23 उपक्रमांच्या भांडवली खर्चासंबंधी अर्थमंत्र्यांनी घेतली आढावा बैठक
केंद्रीय अर्थ आणि कंपनी व्यवहार मंत्री निर्मला सीतारमन यांनी आज व्हिडिओ कॉन्फरन्सच्या माध्यमातून पेट्रोलियम व नैसर्गिक वायू, ऊर्जा, कोळसा, खाण मंत्रालय तसेच अणु उर्जा विभागाचे सचिव आणि या मंत्रालयाशी संबंधित केंद्रीय सार्वजनिक क्षेत्रातील 23 उद्यमांचे  अध्यक्ष आणि व्यवस्थापकीय संचालक यांच्यासमवेत बैठक घेतली. आर्थिक विकासाला गती प्रदान करण्यासाठी अर्थमंत्री विविध भागधारकांसोबत घेत असलेल्या बैठकीच्या शृंखलेचा एक भाग म्हणून ही बैठक आयोजित केली होती.
आथिर्क वर्ष 2019-20 मध्ये 23 सीपीएसईंसाठी 1,64,822 कोटी रुपयांच्या भांडवली खर्चाच्या  उद्दिष्टाच्या तुलनेत 1,66,029 कोटी रुपये म्हणजेच 101% भांडवली खर्च झाला. आर्थिक वर्ष 2019-20 च्या पहिल्या तिमाहीत 26,320 कोटी रुपये  आणि आर्थिक वर्ष 2020-21 च्या पहिल्या तिमाहीत 20,202 कोटी रुपये  भांडवली खर्च झाला. 2020-21 साठी 1,65,510 कोटी रुपये इतके भांडवली खर्चाचे लक्ष्य आहे.
सीपीएसईच्या कामगिरीचा आढावा घेताना अर्थमंत्री म्हणाल्या की भारतीय अर्थव्यवस्थेच्या विकासाला गती देण्यासाठी सार्वजनिक क्षेत्र उद्यमांची भूमिका महत्त्वपूर्ण आहे. अर्थमंत्र्यांनी, सीपीएसईंना लक्ष्य साध्य करण्यासाठी अधिक चांगली कामगिरी करण्यासाठी प्रोत्साहित केले आणि वर्ष 2020-21 साठी त्यांना देण्यात आलेला भांडवली खर्च योग्य पद्धतीने आणि वेळेत खर्च होईल हे सुनिश्चित केले. अर्थमंत्री म्हणाल्या की सीपीएसईच्या चांगल्या कामगिरीमुळे कोविड-19 च्या प्रभावापासून अर्थव्यवस्थेला पुन्हा उभारी मिळण्यास मदत होईल.
वर्ष 2020-21 च्या दुसऱ्या तिमाही पर्यंतच्या भांडवलाच्या 50% पर्यंत भांडवली खर्च सुनिश्चित करून आणि त्यासाठी योजना तयार करण्यासाठी अर्थमंत्र्यांनी सचिवांना सीपीएसईंच्या कामगिरीवर बारीक लक्ष ठेवण्यास सांगितले. त्यांनी सांगितले की निराकरण न झालेल्या समस्यांचे त्वरीत निराकरण करण्यासाठी डीईए / डीपीईकडे वर्ग कराव्यात.
कोविड-19 मुळे उद्भवलेल्या मनुष्यबळ उपलब्धता, आयातीमधील उशीर, एनपीसीआयएल आणि एनएलसी सारख्या सीपीएसईच्या थकबाकीवर डिसकॉमने देय देण्यास केलेला उशीर यासारख्या समस्यांविषयी मंत्रालय / सीपीएसईंनी चर्चा केली. सीतारमन यांनी नमूद केले की असाधारण परिस्थिती हाताळण्यासाठी असाधारण प्रयत्नांची आवश्यकता असते आणि एकत्रित प्रयत्नांच्या सहाय्याने आपण केवळ चांगली कामगिरी करू शकत नाही तर भारतीय अर्थव्यवस्थेलाही चांगले परिणाम साध्य करण्यासाठी मदत देखील करू शकतो.
पंतप्रधान कार्यालय
झारखंडच्या खासदारानी केलेल्या पुस्तक बँक उपक्रमाची पंतप्रधानांनी केली प्रशंसा
पंतप्रधान नरेंद्र मोदी यांनी रांची येथील लोकसभा खासदार श्री संजय सेठ यांच्या पुस्तक बँक उपक्रमाची प्रशंसा केली आहे.
खासदाराच्या ट्विटला प्रतिसाद देताना पंतप्रधानांनी ट्विट केले आहे:
" अतिशय आनंदाची गोष्ट!
युवा वर्गात पुस्तके वाचण्याची रुची वाढविणारा पुस्तक बँक एक उत्कृष्ट उपक्रम आहे,."
पंतप्रधान कार्यालय
पंतप्रधानांनी सर्वांना विनामूल्य लस देण्याच्या कटीबद्धतेचा केला पुनरुच्चार
पंतप्रधान नरेंद्र मोदी यांनी, लसीकरण मोहिमेला गती देणाऱ्या सर्वांचे अभिनंदन केले आहे.
“भारताची लसीकरण मोहिम गतीमान होत आहे! ज्यांनी ही मोहिम गतिमान करण्यासाठी प्रयत्न केले आहेत, त्या सर्वांचे अभिनंदन. 'सर्वांसाठी लस, विनामूल्य लस' यासाठी आम्ही वचनबद्ध आहोत. सबको व्हँक्सीन, मुफ्त व्हँक्सीन.", असे पंतप्रधानांनी आपल्या ट्विट मध्ये म्हटले आहे.
पंतप्रधान कार्यालय
पंतप्रधानांकडून गुढीपाडव्याच्या शुभेच्छा
नवी दिल्ली, 22 मार्च 2023
पंतप्रधान नरेंद्र मोदी यांनी गुढीपाडव्यानिमित्त सर्वांना शुभेच्छा दिल्या आहेत.
पंतप्रधानांनी ट्विट केले;
"गुढीपाडव्याच्या शुभ मुहूर्तावर, माझ्याकडून तुम्हा सर्वांना हार्दिक शुभेच्छा."Jaydevi PS/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
भारताचे जी 20 अध्यक्षपद
गुजरातमध्ये गांधीनगर येथे 17 ऑगस्ट पासून जी 20 आरोग्य मंत्र्यांची बैठक सुरु होणार
नवी दिल्ली, 16 ऑगस्ट 2023
भारताच्या जी 20 अध्यक्षतेखाली जी 20 आरोग्य मंत्र्यांची बैठक 17 ते 19 ऑगस्ट 2023 दरम्यान गुजरातमध्ये गांधीनगर येथे होणार आहे.
आरोग्यविषयक आपत्कालीन परिस्थितीचा प्रतिबंध, सूक्ष्मजीव-विरोधी प्रतिरोध आणि 'एक आरोग्य' आराखडा यावर लक्ष केंद्रित करत, सज्जता आणि प्रतिसाद या तीन जी 20 आरोग्य विषयक प्रमुख प्रधान्यांवर जी 20 आरोग्य मंत्र्यांच्या बैठकीमध्ये भर दिला जाईल. सुरक्षित, प्रभावी, दर्जेदार, आणि किफायतशीर वैद्यकीय प्रतिकार  उपायांसह औषध निर्माण क्षेत्रातील सहकार्य मजबूत करणे, आणि सर्वांसाठी आरोग्य सुरक्षा आणि आरोग्य सेवा वितरण सुधारण्यासाठी डिजिटल आरोग्य नावोन्मेष आणि उपाय यावर या बैठकीत विचारमंथन होईल.
17 ऑगस्ट, 2023 रोजी होणारी जी 20 प्रतिनिधींची बैठक आणि 18-19 ऑगस्ट, 2023 रोजी होणारी जी 20 आरोग्य मंत्र्यांची बैठक, या पार्श्वभूमीवर, चार कार्यक्रम आयोजित करण्यात आले आहेत. यामध्ये वन अर्थ वन हेल्थ अडव्हान्टेज हेल्थ केअर – इंडिया 2023, जागतिक आरोग्य संघटना  पारंपरिक वैद्यकशास्त्र जागतिक परिषद, इंडिया मेड-टेक एक्स्पो 2023 आणि दक्षिण-पूर्व आशिया प्रदेशामध्ये क्षयरोगाचे उच्चाटन करण्यासाठी शाश्वतता, वेग आणि नवोन्मेष परिषद याचा समावेश आहे. जी 20 आरोग्य मंत्र्यांच्या बैठकीचा प्रमुख कार्यक्रम म्हणून 19 ऑगस्ट 2023 रोजी वित्त- आरोग्य मंत्र्यांची संयुक्त बैठक देखील आयोजित केली जाईल. जी 20 आरोग्य मंत्र्यांच्या बैठकीदरम्यान जी 20 आणि इतर कार्यक्रमांची एकत्रित सत्रे देखील आयोजित केली जातील.
गांधीनगर येथे उद्यापासून सुरु होत असलेल्या तीन दिवसीय कार्यक्रमाच्या पार्श्वभूमीवर, आरोग्य आणि कुटुंब कल्याण मंत्रालयाचे अतिरिक्त सचिव लव अग्रवाल यांनी प्रसार माध्यमांना ही माहिती दिली.
इंडिया मेड-टेक एक्स्पो 2023 चे आयोजन भारत सरकारच्या रसायन आणि खते मंत्रालयाच्या औषध निर्माण विभागाने केले आहे. भारताला मेड-टेकचे  जागतिक केंद्र बनवण्यासाठी, वैद्यकीय उपकरणे क्षेत्राच्या भरीव क्षमतेचा उपयोग करणे आणि पुढील वाटचालीवर विचारमंथन करणे, हे याचे उद्दिष्ट आहे.S.Kakade/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 90
पंतप्रधान कार्यालय
राष्ट्रीय युद्ध स्मारकाला भेट देण्याचे पंतप्रधानांचे आवाहन
नवी दिल्ली, 2 फेब्रुवारी 2022
मनिका बत्राची चित्रफीत एनडब्ल्यूएमवर सामायिक केली
टेबल टेनिसपटू मनिका बत्राची राष्ट्रीय युद्ध स्मारकाला दिलेल्या भेटीची चित्रफीत ट्विटरवर सामायिक करून पंतप्रधान नरेंद्र मोदी यांनी प्रत्येकाला राष्ट्रीय युद्ध स्मारकाला भेट देण्याचे आवाहन केले आहे.
एका ट्विटमध्ये पंतप्रधान म्हणाले:
"भारताचा अभिमान आणि उत्कृष्ट खेळाडू @manikabatra_TT ने राष्ट्रीय युद्ध स्मारकाला भेट देण्याचा तिचा अनुभव आनंदाने सामायिक केला आहे.
मी तुम्हा सर्वांना या स्मृतीस्थळाला भेट देण्याचे आवाहन करतो."
S.Tupe/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
भूविज्ञान मंत्रालय
पृथ्वी विज्ञान मंत्रालयाने स्थापना दिनानिमित्त भारतीय हवामान विभागासाठी “मौसम” मोबाईल अॅप केले सुरु
वापरकर्ते हवामान, हवामान अंदाज, रडार प्रतिमा यांचा वापरू शकतात आणि हवामानाच्या घडामोडींसंदर्भात सतर्कतेचा इशारा मिळू शकतो
नवी दिल्ली, 27 जुलै 2020
अद्ययावत उपकरणे व तंत्रज्ञानावर आधारित हवामान अंदाज व सतर्कता सेवांचे प्रमाण सुधारण्यासाठी भारतीय हवामानशास्त्र विभाग, पृथ्वी विज्ञान मंत्रालयाने अलिकडच्या वर्षांत विविध उपक्रम राबविले आहेत. उपक्रमांची हीच श्रुंखला पुढे सुरु ठेवत पृथ्वी विज्ञान मंत्रालयाने भारतीय हवामान विभागासाठी "मौसम" हे मोबाइल अॅप सुरू करण्याचे गौरवपूर्ण कार्य केले आहे.
हे मोबाइल अॅप प्लेस्टोअर आणि अॅपस्टोर या दोन्ही ठिकाणी उपलब्ध आहे.
तांत्रिक कार्यकुशलतेशिवाय हवामानाची माहिती आणि पूर्वानुमान एका आकर्षक पद्धतीने एकत्रित करण्यासाठी डिझाइन केलेले हे मोबाइल अॅप सर्वसामान्यांना हाताळण्यास सोपे आहे.
वापरकर्ते हवामान, हवामान अंदाज, रडार प्रतिमा यांचा वापरू शकतात आणि त्यांना हवामानाच्या घडामोडींसंदर्भात सतर्कतेचा इशारा मिळू शकतो
मौसम मोबाइल अॅपवर खालील 5 सेवा उपलब्ध आहेतः
- वर्तमान हवामान – 200 शहरांसाठी दिवसातून 8 वेळा वर्तमान तापमान, आर्द्रता, वाऱ्याचा वेग आणि दिशा याबद्दलची सुधारित माहिती देण्यात आली आहे. सूर्योदय / सूर्यास्त आणि चंद्रोदय / चंद्रास्त याविषयीची माहिती देखील दिली आहे.
- नाऊकस्ट - आयएमडीच्या राज्य हवामान केंद्राद्वारे सुमारे 800 स्थानके आणि भारतातील जिल्ह्यांसाठी स्थानिक हवामानातील घटनेविषयी आणि त्यांच्या तीव्रतेबद्दल तीन-तीन तासांनी इशारा. तीव्र हवामानाच्या बाबतीत, त्याचा परिणाम देखील इशारामध्ये समाविष्ट केला आहे.
- शहरासाठीचा अंदाज - भारतातील सुमारे 450 शहरांमध्ये मागील 24 तास आणि 7 दिवसांचा हवामानाचा अंदाज.
- इशारा – नागरिकांना धोकादायक हवामानाबद्दल इशारा देण्यासाठी येत्या पाच दिवसांसाठी सर्व जिल्ह्यांना दिवसातून दोनदा कलर कोडमध्ये  इशारा दिला जाऊ शकतो. लाल रंगाचा कोड हा गंभीर परिस्थितीसाठी असून अधिकाऱ्यांना येणारी परिस्थिती हाताळण्यासाठी आणि कारवाई करण्याची विनंती करते, नारिंगी रंग अधिकारी व जनतेला जागरुक राहण्यास सांगतो तर पिवळ्या रंगाचा कोड अधिकारी व जनतेला स्वतःला अद्ययावत ठेवण्यास प्रवृत्त करते.
रडार उत्पादने : दर 10 मिनिटांनी नवीनतम स्टेशनद्वारे रडार माहिती अद्ययावत केली जाते.
मौसम मोबाइल अॅप हे हवामानाची माहिती आणि इशारा आकर्षक आणि वापरकर्ता अनुकूल पद्धतीने प्रसारित करणारे महत्त्वपूर्ण साधन असेल जे जनतेच्या गरजा पूर्ण करेल.
ICRISAT ची डिजिटल कृषी व युवा  टीम, इंडियन इन्स्टिट्यूट ऑफ ट्रॉपिकल मेटेरॉलॉजी , पुणे आणि भारत हवामानशास्त्र विभाग यांनी संयुक्तपणे या मोबाइल अॅपची रचना केली आहे.M.Chopade/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 295
पंतप्रधान कार्यालय
आंतरराष्ट्रीय योग दिनानिमित्त पंतप्रधानांनी देशाला केले संबोधित
योग दिन एकजुटता आणि वैश्विक बंधुत्वाचा दिवस आहे- पंतप्रधान
योग कौटुंबिक बंध वृद्धिंगत करायला प्रोत्साहन देते : पंतप्रधान
योग कोविड-19 विषाणूविरूद्ध रोगप्रतिकारक शक्ती वाढवतो : पंतप्रधान
नवी दिल्ली, 21 जून 2020
पंतप्रधान नरेंद्र मोदी यांनी आज आंतरराष्ट्रीय योग दिनानिमित्त व्हिडिओ कॉन्फरन्सद्वारे देशाला संबोधित केले. पंतप्रधान म्हणाले, आंतरराष्ट्रीय योग दिन हा एकजुटतेचा दिवस आहे. हा वैश्विक बंधुत्वाचा दिवस आहे. कोविड-19 या जागतिक आरोग्य आणीबाणीमुळे, यावर्षी आंतरराष्ट्रीय योग दिन इलेक्ट्रॉनिक आणि डिजिटल मंचाच्या माध्यमातून पाळला जात आहे.
पंतप्रधान म्हणाले, आज सर्वजण आपापल्या संपूर्ण कुटुंबासमवेत आपापल्या घरी योगाभ्यास करत आहेत.
ते म्हणाले, योगाने आपणा सर्वाना एकत्र आणले आहे.
जगभरातून ‘माय लाइफ - माय योगा’ व्हिडिओ ब्लॉगिंग स्पर्धेत लोकांचा मोठा सहभाग योगाची वाढती लोकप्रियता प्रतिबिंबित करतो, असे ते म्हणाले.
आज आपण सर्वांनी मोठ्या प्रमाणावर जमण्यापासून दूर रहावे आणि आपल्या कुटूंबियांसह घरीच योगाभ्यास करावा. 'घरीच कुटुंबासमवेत योग' ही या वर्षाची संकल्पना आहे. योग कौटुंबिक बंध वृद्धिंगत व्हायला उत्तेजन देते कारण लहान मुले, तरुण, कुटुंबातील वडीलधारी मंडळी योगाभ्यासासाठी एकत्र येतात, घरात सकारात्मक ऊर्जेचा संचार होतो, योगामुळे भावनिक स्थैर्याला, स्थिरतेलाही प्रोत्साहन मिळते, असे पंतप्रधान म्हणाले.
“योगामुळे शरीरातील रोगप्रतिकारक शक्ती वाढते. आपण आपल्या दैनंदिन जीवनात प्राणायामाचा समावेश केला पाहिजे. प्राणायाम, योग किंवा श्वासोच्छवासाच्या व्यायामामुळे आपली श्वसन प्रणाली मजबूत होते. सध्याच्या काळात हे अधिक प्रासंगिक आहे कारण कोविड-19 विषाणूमुळे शरीराच्या श्वसन यंत्रणेवर प्रतिकूल परिणाम झालेला असतो' असे पंतप्रधान म्हणाले.
पंतप्रधान म्हणाले, योग एकतेची शक्ती म्हणून उदयाला आला आहे. तो मानवतेचे बंध अधिक खोलवर रुजवतो कारण तो भेदभाव करत नाही. योग हा वंश, रंग, लिंग, विश्वास आणि राष्ट्रांच्या पलीकडे आहे. कोणीही योगासने करू शकतो. जर आपण आरोग्य आणि आशा विषयक जाणीवा यांची सांगड घातली तर तो दिवस फार दूर नाही जेव्हा जग निरोगी आणि आनंदी मानवतेच्या यशाचे साक्षीदार असेल. योग निश्चितपणे हे घडण्यासाठी आपल्याला मदत करू शकेल.
“जागरूक नागरिक म्हणून आपण एक कुटुंब आणि समाज म्हणून एकजुटीने पुढे जाऊ. ‘घरी आणि कुटुंबासमवेत योग’ हा आपल्या आयुष्याचा एक भाग बनवण्याचा प्रयत्न करू. आपण नक्कीच यशस्वी होऊ, आपण नक्कीच विजयी होऊ”, असे पंतप्रधान म्हणाले.B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पश्चिम बंगालच्या राज्यपालांनी घेतली पंतप्रधानांची भेट
नवी दिल्ली, 29 ऑगस्ट 2023
पश्चिम बंगालचे राज्यपाल डॉ. सी.व्ही. आनंदा बोस यांनी आज पंतप्रधान नरेंद्र मोदी यांची भेट घेतली.
पंतप्रधान कार्यालयाने X वर माहिती दिली,
"पश्चिम बंगालचे राज्यपाल डॉ. सी.व्ही. आनंदा बोस यांनी पंतप्रधान नरेंद्र मोदी @narendramodi यांची भेट घेतली.N.Chitale/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
विज्ञान आणि तंत्रज्ञान मंत्रालय
भारतानं वैद्यकीय शिक्षणाचं एकात्मिक मॉडेल विकसित करण्याची वेळ आली आहे : केंद्रीय मंत्री डॉ जितेंद्र सिंह यांनी व्यक्त केलं मत
पंडित मदन मोहन मालवीय यांनी 1916 मध्ये स्थापन केलेलं BHU, एकाच आवारात एकात्मिक वैद्यकीय शिक्षणासह एकात्मिक अध्यापनाचे एकमेव असे उदाहरण
नवी दिल्ली, 16 ऑक्टोबर 2022
भारतानं वैद्यकीय शिक्षणाचं एकात्मिक मॉडेल विकसित करण्याची वेळ आली आहे, असं मत, केंद्रीय विज्ञान आणि तंत्रज्ञान राज्यमंत्री  डॉ जितेंद्र सिंह यांनी व्यक्त केलं. पंडित मदन मोहन मालवीय यांनी 1916 मध्ये स्थापन केलेलं BHU, एकाच आवारात एकात्मिक वैद्यकीय शिक्षणासह एकात्मिक अध्यापनाचं एकमेव आहे, असंही ते पुढे म्हणाले.
बीएचयू आजच्या काळातलं बहुतेक सर्वात मोठं निवासी शैक्षणिक केंद्र आहे आणि यात एकाच आवारात अनेक वैविध्यपूर्ण शैक्षणिक अभ्यासक्रम उपलब्ध आहेत, असं जितेंद्र सिंह यांनी सांगितलं. त्याच वेळी चारित्र्य निर्माण आणि मार्गदर्शनावर लक्ष केंद्रित करण्यासाठीही हे विद्यापीठ कटीबद्ध आहे, असंही ते म्हणाले. जीवन विज्ञान, औषधशास्त्र, अभियांत्रिकी, कला, सामाजिक विज्ञान, तंत्रज्ञान इत्यादींसह सर्व विषयांच्या विद्या शाखा इथे आहेत, असा उल्लेखही त्यांनी केला.
बीएचयू मधील वार्षिक दिन समारंभाच्या अध्यक्षस्थानावरुन, प्रमुख पाहुणे म्हणून डॉ जितेंद्र सिंह बोलत होते. ते म्हणाले, बीएचयू मधील इन्स्टिटय़ूट ऑफ मेडिकल सायन्सेस  या संस्थेत, आयुर्वेद तसच स्वदेशी वैद्यकीय पद्धती, अॅलोपॅथी आणि इतर आधुनिक किंवा पाश्चिमात्य औषधोपचार पद्धतींसह दंत विज्ञान, या सर्व वैद्यकीय विद्याशाखा आणि त्यांचा तज्ञ शिक्षकवर्ग उपलब्ध असल्यामुळे, विद्यापीठातील हे एक अनुपम असं वैद्यकीय केंद्र आहे. याच आवारात योग आणि आयुष अभ्यासक्रम सुरू करण्याचीही योजना आहे, असं जितेंद्र सिंह म्हणाले.
आयएमएस  ही भारतातील पहिल्या पाच वैद्यकीय संस्थांपैकी एक आहे, असे डॉ.जितेंद्र सिंग यांनी नमूद केले आणि ते म्हणाले, बीएचयु  मधील ही संस्था एकात्मिक आणि सर्वांगीण दृष्टिकोन दृढ करते. या संस्थेत विद्यार्थी एकाच परिसरात सर्व वैद्यकीय शाखांमध्ये प्रवेश करू शकतात.
वैद्यकीय व्यावसायिकांच्या अविभाज्य आणि अद्वितीय गुणवैशिष्ट्यांविषयी अधिक तपशीलवार माहिती देताना डॉ. जितेंद्र सिंग म्हणाले की, विशेषत: कोविड महामारीनंतर भारताच्या वैद्यकीय क्षेत्राचे जगभरातून कौतुक होत आहे. ज्या वेळी जगभरातील वैद्यकीय व्यावसायिकांना कोविड महामारीच्या संपूर्ण जगाला हादरवून सोडले, अशा वेळी भारतातील वैद्यकीय व्यावसायिकांनी केवळ रातोरात या संकटाचा सामना करण्याची तयारीच केली नाही तर त्यांनी या आव्हानाचा सामना करण्यासाठी प्रशंसनीय अशी स्वत:ची पुनर्रचनाही केली आणि अनुसरण करण्याजोगा एक आदर्श जगासमोर निर्माण केला. एकात्मिक व्यवस्थेच्या सहाय्याने, भारताने केवळ पहिली डीएनए लस निर्माण केली नाही तर ती उर्वरित जगालाही दिली आहे, असेही ते म्हणाले.
साथीच्या रोगाच्या सुरुवातीच्या काळात भारतासारख्या मोठी लोकसंख्या असलेल्या देशात आपत्तीचा उद्रेक होईल आणि इतर देशांनाही त्यापासून धोका निर्माण होईल अशी भीती जगाला वाटत होती, मात्र पंतप्रधान नरेंद्र मोदींचा केंद्रित दृष्टीकोन आणि दिवसेंदिवस दिवसागणिक परिस्थितीचे केलेले अवलोकन यामुळे अशा कठीण परिस्थितीत भारताच्या निम्म्याहून कमी लोकसंख्या असलेल्या अनेक युरोपीय देशांच्या तुलनेत भारताने उत्तम कामगिरी केली, असेही जितेंद्र सिंह यांनी सांगितले.
R.Aghor/Ashutosh/Vikas/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 112
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेश यांच्याकडील कोविड-19 लसीच्या उपलब्धतेविषयीची अद्ययावत माहिती
राज्ये आणि केंद्रशासित प्रदेशांना कोविड प्रतिबंधक लसीच्या 203 कोटी 53 लाखांहून अधिक मात्रा पुरविण्यात आल्या
राज्ये आणि केंद्रशासित प्रदेश सरकारे यांच्याकडे न वापरलेल्या सुमारे 3 कोटी 49 लाखांहून अधिक मात्रा शिल्लक आणि पुढील काळातील वापरासाठी उपलब्ध
संपूर्ण देशभरात कोविड-19 प्रतिबंधक लसीकरण मोहिमेचा वेग आणि व्याप्ती वाढविण्यासाठी केंद्र सरकार वचनबद्ध आहे. भारतात 16 जानेवारी 2021 रोजी देशव्यापी कोविड प्रतिबंधक लसीकरण मोहीम सुरु करण्यात आली. तर 21 जून 2021 पासून या लसीकरण मोहिमेच्या सार्वत्रिकीकरणाचा नवा टप्पा सुरु झाला. लसीच्या अधिकाधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे अधिक उत्तम नियोजन शक्य व्हावे या दृष्टीने त्यांच्याकरिता उपलब्ध होणार असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे सुरळीत मार्गीकरण करणे या उपक्रमांच्या माध्यमातून लसीकरण मोहिमेचा वेग वाढविण्यात येत आहे.
देशव्यापी लसीकरण मोहिमेचा भाग म्हणून भारत सरकार सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना पाठबळ पुरवीत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात, देशातील लस निर्मात्यांनी उत्पादित केलेल्या लसीच्या एकूण साठ्यापैकी 75% साठ्याची खरेदी करून केंद्र सरकार सर्व राज्ये आणि केंद्रशासित प्रदेशांना त्या लसीच्या साठ्याचा  पुरवठा करत आहे.
|
|
VACCINE DOSES
|
|

|
|
SUPPLIED
|
|
2,03,53,52,325
|
|
BALANCE AVAILABLE
|
|
3,49,26,440
भारत सरकारतर्फे आतापर्यंत खरेदी करण्यात आलेल्या मात्रांचा राज्ये आणि केंद्रशासित प्रदेशांना होत असलेला मोफत पुरवठा आणि राज्यांनी केलेली लसीची थेट खरेदी यांच्या माध्यमातून राज्ये आणि केंद्रशासित प्रदेशांना एकूण 203 कोटी 53 लाखांहून अधिक  मात्रांचा पुरवठा करण्यात आला आहे.
राज्ये आणि केंद्रशासित प्रदेश सरकारांकडे यापुढील काळातील लसीकरणासाठी कोविड प्रतिबंधक लसीच्या न वापरलेल्या अशा सुमारे 3 कोटी 49 लाख  मात्रा, अजूनही शिल्लक आहेत.
सामाजिक न्याय आणि सबलीकरण मंत्रालय
थावरचंद गहलोत यांनी सामाजिक न्याय आणि सबलीकरण विभागाच्या सर्व योजनांचा कृती आराखडा 2020-21 प्रसिद्ध केला
यावर्षी सामाजिक न्याय आणि सबलीकरण विभागाच्या योजनांच्या लाभार्थ्यांच्या संख्येत लक्षणीय वाढ होईल : थावरचंद गहलोत
नवी दिल्ली, 9 सप्टेंबर 2020
केंद्रीय सामाजिक न्याय आणि सबलीकरण मंत्री थावरचंद गेहलोत यांनी 7 सप्टेंबर, 2020 रोजी सामाजिक न्याय आणि सबलीकरण विभागाच्या सर्व योजनांचा 33 कृती आराखडा 2020-21 समाविष्ट असलेल्या पुस्तकाचे प्रकाशन केले. प्रथमच सामाजिक न्याय आणि सबलीकरण विभागाने प्रत्येक योजनेसाठी सर्वसमावेशक वार्षिक कृती आराखडा 2020-21 हाती घेतला आहे आणि केंद्र सरकार, सहभागी राज्य सरकारे व स्वयंसेवी संस्थांना स्पष्ट लक्ष्य आणि टप्पे ठरवून देणे हा यामागील उद्देश आहे. या पुस्तकात सामाजिक न्याय आणि सबलीकरण विभागाच्या 33 वार्षिक कृती आराखड्यांचे संकलन आहे . अनुसूचित जाती, इतर मागासवर्गीय  आणि ज्येष्ठ नागरिक, अंमली पदार्थांच्या आहारी गेलेल्या व्यक्ती, तृतीयपंथीय , भटक्या विमुक्त जमाती मधील लोकांचे आर्थिक, शैक्षणिक विकास आणि सामाजिक सक्षमीकरणासाठी तयार करण्यात आला आहे.
यावेळी बोलताना गहलोत म्हणाले की, वार्षिक कृती आराखडा 2020-21अंतर्गत शैक्षणिक, आर्थिक, सामाजिक विकास व पुनर्वसन कार्यक्रम राबवून गरीब व वंचित गटातील सदस्यांचे सक्षमीकरण केले जाईल असा समाज निर्माण करण्याच्या दृष्टीने केंद्र सरकार कटिबद्ध आहे. 2019-20 या आर्थिक वर्षात विविध योजनांमध्ये 2.35 कोटी लाभार्थ्यांसह एकूण 8602.53 कोटी रुपये खर्च झाले तर चालू आर्थिक वर्षात ही तरतूद 9933.33 कोटी रुपये  आणि लाभार्थ्यांची संख्या अंदाजित 4.91  इतकी वाढवण्यात आली. विभागाच्या स्वप्नांच्या दिशेने आणि नवीन भारत निर्माण करण्याच्या दृष्टीने आपल्या प्रवासात हा एक मैलाचा दगड ठरेल असे ते म्हणाले.
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 96
महिला आणि बालविकास मंत्रालय
केंद्रीय महिला आणि बालकल्याण मंत्री स्मृती इराणी यांच्या हस्ते पोषण अभियान पुरस्कारांचे वितरण
(नवी दिल्ली, 24 ऑगस्ट 2019
केंद्रीय महिला आणि बालकल्याण मंत्रालयाकडून पोषण अभियानासाठी राज्य सरकारे, जिल्हा चमू, पंचायत स्तरावरील चमू आणि प्रत्यक्ष कार्यक्षेत्रात असलेल्यांचा नवी दिल्ली येथे पोषण अभियान पुरस्कार सोहळा २०१८-१९ मध्ये गौरव करण्यात आला. केंद्रीय महिला व बालकल्याण मंत्री स्मृती इराणी, महिला व बालकल्याण राज्यमंत्री देबश्री चौधरी, महिला व बालकल्याण सचिव रविंद्र पवार, अतिरिक्त सचिव अजय तिडके आणि सह सचिव सज्जन सिंग यादव यांची याप्रसंगी उपस्थिती होती.
महाराष्ट्र, आंध्र प्रदेश, छत्तीसगड, हिमाचल प्रदेश, मध्य प्रदेश, मिझोराम, राजस्थान, तामिळनाडू, उत्तराखंड आणि चंदीगड, दमण-दीव, दादरा-नगर हवेली यांना प्रमाणपत्र आणि रोख पारितोषक देण्यात आले. पहिल्या स्थानासाठी एक कोटी, दुसऱ्या स्थानासाठी ५० लाख, एकूण सरस कामगिरीसाठी प्रथम पारितोषक दीड कोटी, दुसऱ्या स्थानासाठी ७५ लाख, तसेच जिल्हा स्तरावरील १९ जिल्ह्यांचे ५३ अधिकारी, पंचायत स्तरावरील ५० अधिकाऱ्यांचा प्रमाणपत्र आणि मानचिन्ह देऊन गौरव करण्यात आला.
तसेच चांगली सेवा बजावणाऱ्या २३७ अंगणवाडी कार्यकर्त्या, अंगणवाडी सेविका, महिला निरीक्षक, आशा यांना प्रत्येकी ५०,००० रुपये, प्रमाणपत्र आणि मानचिन्ह देऊन गौरवण्यात आले. एकूण ३६३ पोषण अभियान पारितोषके प्रदान करण्यात आली.
याप्रसंगी श्रीमती स्मृती इराणी यांच्या हस्ते #ThankyouAnganwadiDidi- या लघुपटाचे प्रदर्शन करण्यात आले.
S.Thakur/P.Kor
संरक्षण मंत्रालय
लष्करातील रिक्त पदे
नवी दिल्ली, 24 जून 2019
1 जानेवारी 2019 पर्यंतच्या माहितीनुसार लष्करात एकूण 45,634 पदे रिक्त आहेत. यात सेकंड लेफ्टनंट पदाच्या वरची 7,399 पदे आहेत. लष्करातील भर्तीबाबत, भर्तीच्या अधिसूचनेसह प्रसिद्धीवर झालेला गेल्या तीन वर्षातला खर्च पुढीलप्रमाणे :
वित्त वर्ष रक्कम 
1 2016-17 378.87
2 2017-18 199.47
3 2018-19 216.19
संरक्षण मंत्री राजनाथ सिंह यांनी आज राज्यसभेत लेखी उत्तरात ही माहिती दिली.
B.Gokhale/S.Kakade/D.Rane
(Visitor Counter : 58